CELEX: 32021D0076
Language: sl
Date: 2021-01-26 00:00:00
Title: Izvedbeni sklep Komisije (EU) 2021/76 z dne 26. januarja 2021 o harmoniziranih standardih za dvigala in varnostne komponente za dvigala, pripravljenih v podporo Direktivi 2014/33/EU Evropskega parlamenta in Sveta (Besedilo velja za EGP)

27.1.2021   
               
               
                  SL
               
               
                  Uradni list Evropske unije
               
               
                  L 27/20
               
            
         IZVEDBENI SKLEP KOMISIJE (EU) 2021/76
         z dne 26. januarja 2021
         o harmoniziranih standardih za dvigala in varnostne komponente za dvigala, pripravljenih v podporo Direktivi 2014/33/EU Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 14 Direktive 2014/33/EU Evropskega parlamenta in Sveta (2) se za dvigala in varnostne komponente za dvigala, ki so v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije, domneva, da so skladni z bistvenimi zdravstvenimi in varnostnimi zahtevami, ki jih zajemajo navedeni standardi ali njihovi deli iz Priloge I k navedeni direktivi.
                  
               
                     (2)
                  
                  
                     Komisija je z Izvedbenim sklepom Komisije C(2016) 5884 (3) od Evropskega odbora za standardizacijo (v nadaljnjem besedilu: CEN) zahtevala pripravo in revizijo harmoniziranih standardov v podporo Direktivi 2014/33/EU, da bi zagotovili, da bodo ti še naprej odražali splošno priznano stanje tehnike za izpolnjevanje bistvenih zdravstvenih in varnostnih zahtev iz Priloge I k Direktivi 2014/33/EU ter po potrebi bistvenih zdravstvenih in varnostnih zahtev iz Priloge I k Direktivi 2006/42/ES Evropskega parlamenta in Sveta (4), kot je določeno v točki 1.1 Priloge I k Direktivi 2014/33/EU.
                  
               
                     (3)
                  
                  
                     CEN je na podlagi zahteve iz Izvedbenega sklepa C(2016) 5884 revidiral harmonizirana standarda EN 81-20:2014 in EN 81-50:2014, sklica na katera sta bila objavljena v Sporočilu Komisije 2016/C 293/05 (5), da bi ju prilagodili pravnemu okviru Direktive 2014/33/EU ter povečali pravno varnost in jasnost navedenih standardov, vključno s pripravo natančnejše Priloge ZA in uvedbo datiranih normativnih sklicev. To je privedlo do sprejetja harmoniziranega standarda EN 81-20:2020 o splošnih varnostnih zahtevah za konstruiranje in vgradnjo dvigal za prevoz oseb in blaga ter harmoniziranega standarda EN 81-50:2020 o pravilih konstruiranja, izračunih, pregledih ter preskusih dvigal in sestavnih delov dvigal. Med revizijo harmoniziranih standardov EN 81-20:2014 in EN 81-50:2014 ni bilo bistvenih tehničnih sprememb.
                  
               
                     (4)
                  
                  
                     Komisija je skupaj s CEN ocenila, ali sta harmonizirana standarda EN 81-20:2020 in EN 81-50:2020 skladna z zahtevo iz Izvedbenega sklepa C(2016) 5884.
                  
               
                     (5)
                  
                  
                     Harmonizirana standarda EN 81-20:2020 in EN 81-50:2020 izpolnjujeta bistvene zdravstvene in varnostne zahteve, ki naj bi jih zajemala in ki so določene v Direktivi 2014/33/EU. Zato je primerno, da se sklica na navedena standarda objavita v Uradnem listu Evropske unije.
                  
               
                     (6)
                  
                  
                     Harmonizirana standarda EN 81-20:2020 in EN 81-50:2020 nadomeščata harmonizirana standarda EN 81-20:2014 in EN 81-50:2014. Zato je treba sklica na harmonizirana standarda EN 81-20:2014 in EN 81-50:2014 umakniti iz Uradnega lista Evropske unije.
                     
                  
               
                     (7)
                  
                  
                     Da bi imeli proizvajalci dovolj časa za pripravo na uporabo harmoniziranih standardov EN 81-20:2020 in EN 81-50:2020, je treba odložiti umik sklicev na harmonizirana standarda EN 81-20:2014 in EN 81-50:2014.
                  
               
                     (8)
                  
                  
                     Zaradi jasnosti in pravne varnosti bi bilo treba v enem aktu objaviti popoln seznam sklicev na harmonizirane standarde, ki so bili pripravljeni v podporo Direktivi 2014/33/EU in izpolnjujejo bistvene zahteve, ki naj bi jih zajemali. Zato bi bilo treba v ta sklep vključiti tudi druge sklice na harmonizirane standarde, objavljene v Sporočilu 2016/C 293/05. Navedeno sporočilo bi bilo zato treba razveljaviti z datumom začetka veljavnosti tega sklepa. Vendar bi se moralo še vedno uporabljati za sklica na harmonizirana standarda EN 81-20:2014 in EN 81-50:2014, saj je treba umik navedenih sklicev odložiti.
                  
               
                     (9)
                  
                  
                     Skladnost s harmoniziranim standardom zagotavlja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi moral zato začeti veljati na dan objave –
                  
               SPREJELA NASLEDNJI SKLEP:
         
            Člen 1
            Sklica na harmonizirana standarda za dvigala in varnostne komponente za dvigala, pripravljena v podporo Direktivi 2014/33/EU, ki sta navedena v Prilogi I k temu sklepu, se objavita v Uradnem listu Evropske unije.
         
         
            Člen 2
            Sporočilo 2016/C 293/64 se razveljavi. Uporablja se še naprej do 27. julija 2022 za sklica na harmonizirana standarda iz Priloge II k temu sklepu.
         
         
            Člen 3
            Ta sklep začne veljati na dan objave v Uradnem listu Evropske unije.
         
         
            V Bruslju, 26. januarja 2021
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 316, 14.11.2012, str. 12.
         
            (2)  Direktiva 2014/33/EU Evropskega parlamenta in Sveta z dne 26. februarja 2014 o harmonizaciji zakonodaje držav članic v zvezi z dvigali in varnostnimi komponentami za dvigala (UL L 96, 29.3.2014, str. 251);
         
            (3)  Izvedbeni sklep Komisije C(2016) 5884 z dne 21. septembra 2016 o zahtevi za standardizacijo Evropskemu odboru za standardizacijo glede dvigal in varnostnih komponent za dvigala kot pomoč pri izvajanju Direktive 2014/33/EU Evropskega parlamenta in Sveta.
         
            (4)  Direktiva 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (UL L 157, 9.6.2006, str. 24).
         
            (5)  Sporočilo Komisije v okviru izvajanja Direktive 2014/33/EU Evropskega parlamenta in Sveta o harmonizaciji zakonodaje držav članic v zvezi z dvigali in varnostnimi komponentami za dvigala (UL C 293, 12.8.2016, str. 64).
      
      
         
            PRILOGA I
            
                        
                           Št.
                        
                     
                     
                        
                           Sklic na standard
                        
                     
                  
                        1.
                     
                     
                        EN 81-20:2020
                        Varnostna pravila za konstruiranje in vgradnjo dvigal (liftov) – Dvigala za prevoz oseb in blaga – 20. del: Osebna in tovorno-osebna dvigala
                     
                  
                        2.
                     
                     
                        EN 81-21:2009+A1:2012
                        Varnostna pravila za konstruiranje in vgradnjo dvigal (liftov) – Dvigala za prevoz oseb in blaga – 21. del: Nova osebna in tovorno-osebna dvigala v obstoječih stavbah
                     
                  
                        3.
                     
                     
                        EN 81-22:2014
                        Varnostna pravila za konstruiranje in vgradnjo dvigal (liftov) – Dvigala za prevoz oseb in blaga – 22. del: Električna poševna dvigala
                     
                  
                        4.
                     
                     
                        EN 81-28:2003
                        Varnostna pravila za konstruiranje in vgradnjo dvigal (liftov) – Dvigala za prevoz oseb in blaga – 28. del: Alarmi v osebnih in osebno-tovornih dvigalih
                     
                  
                        5.
                     
                     
                        EN 81-50:2020
                        Varnostna pravila za konstruiranje in vgradnjo dvigal (liftov) – Pregledi in preskusi – 50. del: Pravila konstruiranja, izračuni, pregledi in preskusi sestavnih delov dvigal
                     
                  
                        6.
                     
                     
                        EN 81-58:2003
                        Varnostna pravila za konstruiranje in vgradnjo dvigal (liftov) – Pregled in preskusi – 58. del: Preskus odpornosti vrat proti požaru
                     
                  
                        7.
                     
                     
                        EN 81-70:2003
                        Varnostna pravila za konstruiranje in vgradnjo dvigal (liftov) – Posebne izvedbe osebnih in osebno-tovornih dvigal – 70. del: Dostopnost dvigal za osebe, vključno z invalidi
                        EN 81-70:2003/A1:2004
                     
                  
                        8.
                     
                     
                        EN 81-71:2005+A1:2006
                        Varnostna pravila za konstruiranje in vgradnjo dvigal (liftov) – Posebne izvedbe osebnih in osebno-tovornih dvigal – 71. del: Dvigala, odporna proti vandalizmu
                     
                  
                        9.
                     
                     
                        EN 81-72:2015
                        Varnostna pravila za konstruiranje in vgradnjo dvigal (liftov) – Posebne aplikacije za osebna in osebno-tovorna dvigala – 72. del: Dvigala za gasilce
                     
                  
                        10.
                     
                     
                        EN 81-73:2016
                        Varnostna pravila za konstruiranje in vgradnjo dvigal (liftov) – Posebne izvedbe osebnih in osebno-tovornih dvigal – 73. del: Obnašanje dvigal v primeru požara
                     
                  
                        11.
                     
                     
                        EN 81-77:2013
                        Varnostna pravila za konstruiranje in vgradnjo dvigal (liftov) – Posebne izvedbe osebnih in tovorno-osebnih dvigal – 77. del: Dvigala (lifti) za potresne razmere
                     
                  
                        12.
                     
                     
                        EN 12016:2013
                        Elektromagnetna združljivost – Standard skupine izdelkov za dvigala (lifte), tekoče stopnice in tekoče steze – Odpornost proti motnjam
                     
                  
                        13.
                     
                     
                        EN 12385-3:2004+A1:2008
                        Jeklene žične vrvi – Varnost – 3. del: Podatki za uporabo in vzdrževanje
                     
                  
                        14.
                     
                     
                        EN 12385-5:2002
                        Jeklene žične vrvi – Varnost – 5. del: Pramenaste vrvi za dvigala (lifte)
                        EN 12385-5:2002/AC:2005
                     
                  
                        15.
                     
                     
                        EN 13015:2001+A1:2008
                        Vzdrževanje dvigal (liftov) in tekočih stopnic – Pravila za vzdrževalna navodila
                     
                  
                        16.
                     
                     
                        EN 13411-7:2006+A1:2008
                        Zaključki jeklenih žičnih vrvi – Varnost – 7. del: Simetrični zagozdni spoji
                     
                  
      
      
         
            PRILOGA II
            
                        
                           Št.
                        
                     
                     
                        
                           Sklic na standard
                        
                     
                  
                        1.
                     
                     
                        EN 81-20:2014
                        Varnostna pravila za konstruiranje in vgradnjo dvigal (liftov) – Dvigala za prevoz oseb in blaga – 20. del: Osebna in tovorno-osebna dvigala
                     
                  
                        2.
                     
                     
                        EN 81-50:2014
                        Varnostna pravila za konstruiranje in vgradnjo dvigal (liftov) – Pregledi in preskusi – 50. del: Pravila konstruiranja, izračuni, pregledi in preskusi sestavnih delov dvigal